Gruia Stoica, Grampet Group: 'Ne dorim să scoatem transportul auto de cereale și să-l aducem pe calea feroviară'
*	Grupul Grampet a inaugurat cel mai mare terminal feroviar de transbordare a cerealelor din Europa, cu o capacitate de 3 milioane de tone anual 

Grupul Grampet a inaugurat, vineri, la Suceava, cel mai mare terminal feroviar de transbordare a cerealelor din Europa. Terminalul este construit în localitatea Dornești, fiind realizat pentru facilitarea tranzitului cerealelor ucrainene prin țara noastră către porturile fluviale și porturile maritime, de unde vor fi exportate în toată lumea. Noul terminal a fost realizat în parteneriat public-privat și a presupus o investiție de circa zece milioane de euro, finanțarea fiind asigurată de Grampet Group.